ใบความรู้ที่ 4

Internet

**วิธีการสืบค้นข้อมูลบนเว็บไซต์**

**การสืบค้นข้อมูลด้วย Search Engine**  
          เสิร์ชเอนจิน (search engine) หรือ โปรแกรมค้นหาและคือ โปรแกรมที่ช่วยในการสืบค้นหาข้อมูล โดยเฉพาะข้อมูลบนอินเทอร์เน็ต โดยครอบคลุมทั้งข้อความ รูปภาพ ภาพเคลื่อนไหว เพลง ซอฟต์แวร์ แผนที่ ข้อมูลบุคคล กลุ่มข่าว และอื่น ๆ ซึ่งแตกต่างกันไปแล้วแต่โปรแกรมหรือผู้ให้บริการแต่ละราย เสิร์ชเอนจินส่วนใหญ่จะค้นหาข้อมูลจากคำสำคัญ(คีย์เวิร์ด) ที่ผู้ใช้ป้อนเข้าไป จากนั้นก็จะแสดงรายการผลลัพธ์ที่มันคิดว่าผู้ใช้น่าจะต้องการขึ้นมา ในปัจจุบัน เสิร์ชเอนจินบางตัว เช่น กูเกิลจะบันทึกประวัติการค้นหาและการเลือกผลลัพธ์ของผู้ใช้ไว้ด้วย และจะนำประวัติที่บันทึกไว้นั้น มาช่วยกรองผลลัพธ์ในการค้นหาครั้งต่อ ๆ ไป  
**ตัวอย่าง Web Search Engine**  
          1. <http://www.google.co.th/>  
          2. <http://www.youtube.com/>  
          3. [http://dict.longdo.com](http://dict.longdo.com/)  
**การสืบค้นเว็บไซต์ข้อมูลด้วย Search Engine**  
          ขั้นตอนการสืบค้นเว็บไซต์ข้อมูลด้วย Search Engine  
               1. ทำการเปิดเว็บไซต์ที่ให้บริการ <http://www.google.co.th/>  
               2. เลือกหัวข้อที่ต้องการค้น ในที่นี้จะเลือกหัวข้อ “เว็บ”  
               3. พิมพ์ keyword (ข้อความ) ที่ต้องการสืบค้นลงในช่อง text box  
               4. กดที่ปุ่ม “ค้นหา”  
               5. ระบบจะทำการค้นหาเว็บไซต์ที่ตรงกับ keyword ที่ต้องการ และแสดงออกมาในรูปแบบของลิ้งค์พร้อมคำอธิบายประกอบ  
 5. ระบบจะทำการค้นหาเว็บไซต์ที่ตรงกับ keyword ที่ต้องการ และแสดงออกมาในรูปแบบของลิ้งค์พร้อมคำอธิบายประกอบ  
**การสืบค้นรูปภาพด้วย Search Engine**  
          ขั้นตอนการสืบค้นรูปภาพด้วย Search Engine  
               1. ทำการเปิดเว็บไซต์ที่ให้บริการ <http://www.google.co.th/>  
               2. เลือกหัวข้อที่ต้องการค้น ในที่นี้จะเลือกหัวข้อ “รูปภาพ”  
               3. พิมพ์ keyword (ข้อความ) ที่ต้องการสืบค้นลงในช่อง text box  
               4. กดที่ปุ่ม “ค้นหา”  
               5. ระบบจะทำการค้นหารูปภาพที่ตรงกับ keyword ที่ต้องการ และแสดงรูปภาพที่ค้นหาพบ

**การสืบค้นแผนที่ด้วย Search Engine**          ขั้นตอนการสืบค้นแผนที่ด้วย Search Engine  
               1. ทำการเปิดเว็บไซต์ที่ให้บริการ <http://www.google.co.th/>  
               2. เลือกหัวข้อที่ต้องการค้น ในที่นี้จะเลือกหัวข้อ “แผนที่”  
               3. พิมพ์ keyword (ข้อความ) สถานที่ที่ต้องการสืบค้นลงในช่อง text box  
               4. กดที่ปุ่ม “ค้นหา Maps”  
               5. ระบบจะทำการค้นหาสถานที่ที่ต้องการ แล้วแสดงออกมาในรูปแบบของแผนที่ รวมไปถึงลิ้งค์ข้อมูลเพิ่มเติมเกี่ยวกับสถานที่นั้นๆ อีกด้วย

**การสืบค้นวีดิโอด้วย Search Engine**          ขั้นตอนการสืบค้นวีดิโอด้วย Search Engine  
               1. ทำการเปิดเว็บไซต์ที่ให้บริการ <http://www.youtube.com/>  
               2. พิมพ์ keyword (ข้อความ) ที่ต้องการสืบค้นลงในช่อง text box  
               3. กดที่ปุ่ม “search”  
               4. ระบบจะทำการค้นหาวีดิโอที่ตรงกับ keyword ที่ต้องการ และแสดงวีดิโอที่ค้นหาพบ

**การสืบค้นคำศัพท์ด้วย Search Engine**  
          ขั้นตอนการสืบค้นคำศัพท์ด้วย Search Engine  
               1. ทำการเปิดเว็บไซต์ที่ให้บริการ [http://dict.longdo.com](http://dict.longdo.com/)  
               2. พิมพ์คำศัพท์ที่ต้องการสืบค้นลงในช่อง text box  
               3. เลือกบริการ “dictionary”  
               4. กดที่ปุ่ม “submit”  
               5. ระบบจะทำการค้นหาคำศัพท์ที่ต้องการพร้อมคำแปล

### คุณธรรมและจริยธรรมในการใช้อินเตอร์เน็ต

   ปัจจุบันอินเตอร์เน็ตทำให้การติดต่อสื่อสารข้อมูลข่าวสารเป็นไปอย่างรวดเร็ว ซึ่งแน่นอนว่าเมื่ออินเตอร์เน็ตมีบทบาทและมีความสำคัญมากขึ้นเท่าใด อินเตอร์เน็ตย่อมส่งผลกระทบทั้งทางบวกและทางลบต่อสังคม ดังนี้  
          **1. ผลกระทบทางบวก**  
  
          อินเตอร์เน็ตมีผลกระทบทางบวกต่อสังคม ดังนี้  
                    1. ทำให้มีความสะดวกในการติดต่อสื่อสารในเครือข่ายขนาดใหญ่ กล่าวคือ ทำให้คนในสังคมติดต่อสื่อสารได้ทุกสถานที่ ทุกเวลา  
                    2. ช่วยพัฒนาประสิทธิภาพการทำงาน เช่น การติดต่อสื่อสารผ่านอีเมล การประชุมทางไกลผ่านเครื่อข่าย  
                    3. ช่วยพัฒนาคุณภาพการศึกษา ทำให้เกิดการศึกษารูปแบบใหม่ที่กระตุ้นความสนใจขของผู้เรียนให้เกิดความสนุกในการเรียนรู้ อีกทั้งทำให้ผู้เรียนสามารถเรียนรู้ได้ตลอดเวลา ได้แก่ ระบบการเรียนทางไกลผ่านอินเตอร์เน็ต (e-learning)  
          **2. ผลกระทบทางลบ**  
          อินเตอร์เน็ตมีผลกระทบทางลบต่อสังคม ดังนี้  
                    1. ก่อให้ความเครียดของคนในสังคม กล่าวคือ อินเตอร์เน็ตทำให้คนในสังคมเข้าถึงข้อมู,มากมายมหาศาล สภาพสังคมจึงเปลี่ยนเป็นสังคมฐานความรู้ หรือสังคมที่ใช้ความรู้ในการพัฒนาเศรษฐกิจและสังคม ดังนั้น จึงเกิดการแข่งขันด้านเศรษฐกิจกันอย่างรุนแรง ซึ่งการตัดสินใจในการทำงานต้องใช้ข้อมูลที่มีคุณภาพ เพื่อให้ตัดสินใจได้ถูกต้อง ทำให้คนในสังคมเกิดความกดดันและเกิดความเครียดสูงขึ้น  
                    2. เกิดการแลกเปลี่ยนวัฒนธรรมจากสังคมหนึ่งไปสู่สังคมหนึ่ง ซึ่งอาจก่อให้เกิดค่านิยมที่ไม่พึ่งประสสงค์ขึ้นในสังคม เช่น การแต่งกายที่ไม่เหมาะสมของเยาวชน การติดเกมประเภทความรุนแรง เป็นต้น  
                    3.เกิดการละเมิดสิทธิภาพส่วนบุคคล เนื่องจากอินเตอร์เน็ตเป็นโลกเสรีมี่ให้ผู้คนสามารถแสดงความคิดเห็นร่วมกันได้ แต่การแสดงความคิดเห็นไร้ขอบเขต ย่อมส่งผลต่อการละเมิดสิทธิส่วนบุคคล เช่น การนำข้อมูลส่วนตัวบุคคลออกเผยแพร่ต่อสาธารชน ซึ่งข้อมูลบางอย่างอาจไม่เป็นจริงหรือยังไม่ได้พิสูจน์ความถูกต้อง การแสดงความคิดเห็นด้วยถ้อยคำที่รุนแรงต่อบุคคลผ่านอินเตอร์เน็ต เป็นต้น  
**มารยาท ระเบียบ และข้อบังคับในการใช้อินเตอร์เน็ต**  
                    จากปัญหาหารล่อลวงอันเกิดจากการเล่นอินเตอร์เน็ตที่นับวันยิ่งมีมากขึ้น ทำให้หน่วยงานที่รับผิดชอบได้พยายามหามาตราการป้องกันปัญหาและถัยจากการใช้อินเตอร์เน็ต ซึ่งเกิดจากคนที่ขาดจิตสำนึกที่ดีต่อสังคม ดังนั่น จึงเป็นหน้าที่ของทุกคนที่จะสร้างจิตสำนึกที่ดีต่อทั้งตนเองและสังคม เพื่อหลีกเลี่ยงและรับมือกับความเสี่ยงจากภัยออนไลน์ ทั้งนี้รองศาสตราจารย์ยืน ภู่วรวรรณได้กล่าวถึง บัญญัติ 10 ประการ ซึ่งเป็นจรรยาบรรณที่ผู้อินเตอร์เน็ตควรยืดถือไว้เสมือนเป็นแม่บทของการปฏิบัติ ซึ่งผู้ใช้พึงระลึกและเตือนความจำเสมอ ดังนี้  
          1. ต้องไม่ใช้คอมพิวเตอร์เน็ตทำการร้าย หรือละเมิดผู้อื่น เช่น ไม่เผยแพร่ข้อความกล่าวหาบุคคลอื่นให้ได้รับความเสียหาย ไม่เผยแพร่รูปภาพลามกอนาจาร เป็นต้น  
          2.ต้องไม่ใช้คอมพิวเตอร์รบกวนการทำงานของผู้อื่น เช่น การเล่นเกมหรือเปิดเพลงด้วยคอมพิวเตอร์รบกวนผู้อื่นที่อยู่ใกล้เคียง  
          3. ต้องไม่สอดแนม แก้ไข หรือเปิดดูแฟ้มข้อมูลของผู้อื่นก่อนได้รับอนุญาต  
          4. ต้องไม่ใช้คอมพิวเตอร์เพื่อการโจรกรรมข้อมูลข่าวสาร  
          5. ต้องไม่ใช้คอมพิวเตอร์สร้างหลักฐานที่เป็นเท็จ  
          6. ต้องไม่ใช้คอมพิวเตอร์คัดลอกหรือใช้โปรแกรมของผู้อื่นที่มีลิขสิทธิ์โดยไม่ได้รับอนุญาต  
          7.ต้องไม่ใช้คอมพิวเตอร์ละเมิดการใช้ทรัพยากรคอมพิวเตอร์โดยที่ตนเองไม่มีสิทธิ์  
          8.ต้องไม่นำเอาผลงานของผู้อื่นมาเป็นของตน  
          9.ต้องคำนึงถึงสิ่งที่จะเกิดขึ้นกับสังคมอันเป็นผลมาจากการกระทำของตน  
         10.ต้องใช้คอมพิวเตอร์โดยเคาพกฎ  ระเบียบ  กติกา  และมีมารยาทของหน่วยงาน  สถาบันหรือสังคมนั้น